સૌથી ઓછા દિવસમાં સૌથી વધુ બેવડી સદીનો અગાઉનો રેકોર્ડ ડોન બ્રેડમેનને નામે હતો, તેમણે ૫૮૧ દિવસમાં આ સિદ્ધિ મેળવી હતી. કોહલી શ્રીલંકા સામેની વર્તમાન શ્રેણીમાં ૧૦૦૨ મિનિટ બેટિંગ કરી ચૂક્યો છે. જુલાઇ ૨૦૧૬ અગાઉ કોહલીની ટેસ્ટ બેટિંગ એવરેજ ૪૪ હતી, જે હવે ૫૪ થઇ ગઇ છે. ફેબુ્રઆરી ૨૦૧૦ બાદ આંતરરાષ્ટ્રીય ક્રિકેટમાં સૌથી વધુ વખત સદીની ભાગીદારી કરવાનો રેકોર્ડ કોહલી-રોહિતને નામે છે. બંનેએ ૯૨ ઇનિંગ્સમાં ૧૮ વખત સદીની ભાગીદારી નોંધાવી છે. કોહલીએ આ વર્ષે ૭૭.૬૧ની એવરેજથી ૧૦૦૯ રન ટેસ્ટ ક્રિકેટમાં નોંધાવ્યા છે. ગત વર્ષે કોહલીએ ટેસ્ટમાં ૭૫.૯૩ની એવરેજથી ૧૨૧૫ રન કર્યા હતા. સતત બે વર્ષમાં ટેસ્ટ ક્રિકેટમાં ૧ હજાર રન કરનારો કોહલી સૌપ્રથમ ભારતીય કેપ્ટન બની ગયો છે.